Skanör - Falsterbo
Skanör i Falsterbo čita se Skaner-Falsterbo (švedski: Skanör med Falsterbo) je grad od 6,937 stanovnika, na jugu Švedske. On administrativno podpada pod
Općinu Vellinge.

Njegovo ime je sintagma od imena dva historijska gradića Skanör i Falsterbo (danas su to samo kvartovi Skanör i 
Falsterboa), ali njegovi stanovnici još uvijek govore da žive u jednom od ta dva grada.

Geografske karakteristike
Skanör - Falsterbo leži u Grofoviji Skåne, na poluotoku Falsterbonäset
udaljen oko 30 km južno od Malmöa, pa je danas zapravo predgrađe metropolitanskog Malmöa.

Historija
Kako su to dva naselja imala su i odvojenu historiju, ali i nešto zajedničko to je bio sajam - Skånemarknaden, održavan na 
plaži između Falsterboa i Skanöra od sredine 12. vijeka. On je bio centar za trgovanje ribom, naročito 
haringama po kojima je poluotok Falsterbonäset bio poznat. Sajam se održavao tokom jesenskih mjeseci sve do 
sredine 16. vijeka, i privlačio je brojne trgovce iz Sjeverne Evrope. 

Tom trgovinom dominirali su sjeverno njemački hanzeatski gradovi, naročito Lübeck, koji je već u 
13. vijeku, polagao pravo na Falsterbo i susjedni Skanör. 

Oba naselja dobila su povelju o statusu grada od danskih kraljeva.

Skanör

Najstarija građevina u gradu datira iz 11. vijeka. Negdje od sredine 12. vijeka izrastao je u glavno trgovište Skanie 
koje je svoj vrhunac imalo na razmeđi 13. u 14. vijek, ali mu je za kasnog srednjeg vijeka opala 
važnost.

Nakon tog je Skanör spao na malo ribarsko naselje.

Skanör se 1960. ujedinio sa Falsterbom kad je imao samo 1850 stanovnika, kao najmanji švedski grad koji je imao taj 
status. Od tad se Skanör sve više integrira sa Malmöm u jedinstvenu konurbaciju.

Falsterbo

Najstariji arheološki i pisani izvori o naselju datiraju ga na početak 13. vijeka, kad je zajedno sa susjednim 
Skanörom izrastao u glavno trgovište Skanie. 

Falsterbo je krajem 16. vijeka izgubio na svom značaju jer je opala važnost sajma i smanjilo tržište.
Istovremeno je došlo i do premještenja naselja sa obale prema unutrašnjosti, zbog zatrpavanja mora nanosima pijeska. 

Danas je Falsterbo stambeno naselje dobro stojećih penzionera, spojen sa Malmöm u jedinstvenu konurbaciju.

Izvori

Vanjske veze 

 iSkanörFalsterbo  
Gradovi u Švedskoj